KIRJALLINEN KYSYMYS E-2011/01 esittäjä(t): Erik Meijer (GUE/NGL) neuvostolle. Göteborgin huippukokous ja väkivaltaisten konfliktien syiden poistaminen Euroopan hallitusten päämiesten kokousten ympäriltä.



Virallinen lehti nro 081 E , 04/04/2002 s. 0094 - 0095



KIRJALLINEN KYSYMYS E-2011/01 esittäjä(t): Erik Meijer (GUE/NGL) neuvostolle (12. heinäkuuta 2001) Aihe: Göteborgin huippukokous ja väkivaltaisten konfliktien syiden poistaminen Euroopan hallitusten päämiesten kokousten ympäriltä 1. Voiko neuvosto vahvistaa, että Göteborgissa 15. ja 16. kesäkuuta 2001 pidetyn EU:n huippukokouksen valmistelujen aikana poliisi aloitti myönteisen vuoropuhelun rauhallisten mielenosoittajien kanssa, joiden tavoitteena oli esittää eriäviä mielipiteitä huippukokouksen aikana? 2. Voiko neuvosto vahvistaa myös, että muutama päivä ennen huippukokousta poliisi yhtäkkiä hylkäsi kontakteihin, vuoropuheluun ja konfliktin leviämisen estämiseen perustuvan lähestymistavan ja että siitä lähtien poliisi oli mielenosoittajien tavoittamattomissa? Mistä syystä näin tapahtui? 3. Mitä oli torstaina 15. kesäkuuta tapahtuneen odottamattoman kovan järjestyksenpidon taustalla? Tähän järjestyksenpitoon liittyi tietyllä majoituspaikalla olevien pakottaminen makaamaan lattialla, lyöminen ja uhkailu joka antoi mahdollisille väkivaltaan yllyttäjille tilaisuuden soluttautua mielenosoittajien joukkoon ihmisten ennalta ehkäisevä pidättäminen ja kovien ammuksien käyttäminen? 4. Yhtyykö neuvosto kantaani, että ryhmät, jotka haluavat kiinnittää huomiota eriävään kantaansa rauhanomaisin keinoin saattavat joutua poliisin järjettömän toiminnan vuoksi niin kuohuksiin, että he epätoivoissaan saattavat asettua muussa kuin rauhanomaisessa tarkoituksessa paikalle tulleen hyvin pienen vähemmistön johdettaviksi? 5. Miten neuvosto aikoo edistää sitä, että poistettaisiin kärjistynyt vastakkainasettelu toisaalta Euroopan poliittisten johtajien, jotka pitävät tärkeimpänä keskittämistä, yhdenmukaisuutta, taloudellisen sääntelyn purkamista, kustannussäästöjä ja ylimielistä voimankäyttöä, ja toisaalta Euroopan kansalaisten, jotka pitävät tärkeimpänä demokratiaa, pienimuotoista toimintaa, sosiaalista tasa-arvoa, ympäristön suojelua, aseistariisuntaa ja sosiaalipalveluja, välillä? 6. Onko neuvosto valmis ryhtymään kullakin hetkellä turvallisuudesta vastuussa olevien jäsenvaltioiden kanssa rakentavaan vuoropuheluun, jotta konfliktien leviämisen estämiseen ja sallivuuteen perustuvan poliisitoiminnan ansiosta huippukokouksia tarvitse jatkossa pitää väkivaltaisen yhteenottojen keskellä? Vastaus (27. marraskuuta 2001) 1. Kuten arvoisa parlamentin jäsen tietää, neuvosto on käsitellyt tätä kysymystä kahteen otteeseen, istunnoissaan 13. heinäkuuta 2000 (oikeus- ja sisäasioiden kokoonpanossa kokoontunut neuvosto) ja 16. heinäkuuta 2001 (yleisten asioiden kokoonpanossa kokoontunut neuvosto). 2. Tässä yhteydessä neuvosto ja jäsenvaltioiden hallitusten edustajat: - totesivat, että isäntämaa on vastuussa yleisen järjestyksen ja turvallisuuden ylläpidosta Eurooppa-neuvoston kokousten ja muiden vastaavien tapahtumien yhteydessä; - palauttivat mieliin Euroopan unionille asetetun tavoitteen pitää yllä ja kehittää unionia vapauteen, turvallisuuteen ja oikeuteen perustuvana alueena; - pahoittelivat sellaisten henkilöiden toimintaa, jotka käyttävät näitä demokraattisia oikeuksia väärin nostattamalla ja järjestämällä väkivaltaisia toimia ja osallistumalla niihin yleisten mielenosoitusten yhteydessä; - muistuttivat siitä, että kansalaisjärjestöjen, työmarkkinaosapuolten ja kansalaisyhteiskunnan kanssa on käytävä vuoropuhelua. Tukeutuen Euroopan unionissa voimassa oleviin oikeudellisiin välineisiin ja perustettuihin elimiin ne katsoivat, että tehokkaan eurooppalaisen yhteistyön merkitystä yleisen järjestyksen alalla on korostettava. 3. Istunnossaan 16.7.2001 neuvosto ilmoitti julkistavansa yhdessä komission kanssa yksityiskohtaisen selvityksen unionin tässä suhteessa jo hyvin myönteisestä roolista. Ruotsin viranomaiset ovat parhaillaan suorittamassa tutkimusta poliisin toimista Göteborgin Eurooppa-neuvoston yhteydessä, ja siihen sisältyy entisen pääministerin Ingvar Carlssonin johtama parlamentaarinen tutkimus. 4. Neuvosto ilmoittaa arvoisalle parlamentin jäsenelle, että ensimmäisessä kohdassa mainittujen päätelmien koko teksti on saatavilla neuvoston verkkosivuilla.